350 
LŐRENTHEY IMRE : 
Brusina úr a Papyrothecá- 1 ismertető értekezésében azt mondja, hogy mig 
ezelőtt harmincz évvel a horvátországi és többi délszláv Balkán tartományok 
levantei és pontusi képződményeinek faunái alig voltak ismeretesek, addig alig 
egy emberöltő alatt már általános feltűnést keltettek a bennök előforduló saját¬ 
ságos molluszka typusok. 
Ez azonban nem csak a délszláv tartományokra áll, hanem a magyaror¬ 
szági levantei, de különösen pontusi képződményekre is, mert eltekintve a sok új 
fajtól, amely pl. az utolsó évtizedben a pontusi korszakbeli képződményeinkből 
ismeretes lett, megtaláltam a Valenciennesia Rouss., Dreyssenomya Fuchs és 
Aphanotylus BRüs.-on kivül a Zagrabica Brus., Boskovícia Brus., Lytostoma Brus. 
Micromelania Brus., Orygoceras Brus. Papyrotheca Brus., és a Baglivia Brus. új 
nemeket is ; Hantken pedig ezen kivül még a Tinnyea Hantk. nemet fedezte föl, 
mig 30 év előtt alig tudtunk valamit ezen képződményekről. A magyarországi 
pontusi képződmények faunájok gazdagságát illetőleg nemcsak, hogy vetekednek 
a délszláv tartományok hasonkorú faunájával, hanem azt még felül is múlják. 
Ezen újabb pontusi korszakbeli csiganemek aránylag kevéssé ismertek, 
mivel csak néhány lelethelyen találtuk azokat és így gyűjteményeinkben alig, vagy 
egyátalában nincsenek képviselve. 
A Papyrotheca nemről azt mondja Brusina úr, hogy olyan molluszka, amely¬ 
nek csak távoli rokonait találni az ismert élő és kihalt alakok között. Szerinte 
papucsszerű alakjánál fogva rokonságban van a Crepidula illetőleg Spirocrypta 
nemmel, különösen pedig a californiai krétából ismertetett Crepidula (Spyro- 
crypta) pileum Gabb.-Iioz áll igen közel; mivel a Spirocrypta búbja is be van 
csavarodva, a baloldali ajak befelé hajlik és egy széles lemezt «septum»-ot alkot, a 
jobb ajak is befelé hajlik és részben eléri, sőt el is födi az előbb említett septumot. 
Végre hozzá teszi Brusina úr, hogy bár természetben nem hasonlította össze 
azokat, «de tény, hogy rokonok». A Spirocrypta tengeri, míg a Papyrotheca édes¬ 
vagy elegyesvizi alak. A búb alakjára nézve még a Calyptraea illetőleg Galcrus 
Chínensis L.-el is összehasonlítja Brusina úr. A külalak azonban a Limnaeákhoz 
utalja Brusina urat különösen a Limnaea (Acéllá) aquaria Neum.-Iioz. Ki is 
mondja, hogy ((állíthatjuk miszerint a Papyrotheca egy Limnaea, amelynek az 
alakja a Crepidulát utánozza». 
Ezen téves alapból kiindulva, hogy ez egy Limnaea , az élő Lantzia Jones, 
Boskovícia Brus., Lytostoma Brus. és Corymbina BuKows-val kerülne egy családba, 
de Brusina úr belátja, hogy a Cory mbina nemtől annyira távol áll, hogy azzal 
nem lehet egy családba venni, azért jónak látja, külön családot fölállítani, a 
Papyrothecidae családját vagy legalább egy külön alcsaládot, a Papyrothecidinae 
alcsaládját, ahová a Papyrothecá- 1 beoszthatjuk. 
A Limnaeidae családjába tartozó Boskovícia, Litostoma és Corymbina 
nemektől tényleg olyan messze áll, hogy azokkal egy családba foglalni nem lehet, 
de új családot sem szükséges fölállítani olyan czélból, hogy oda beoszszuk, minthogy 
minden jelleg meg van arra nézve, hogy a Succineá- khoz számítsuk. Úgy hogy 
én most sem tartom egyébnek mint egy kevés kanyarulatból álló, összelapított 
Succinidae- nek, illetőleg a Succinidae családjába tartozó új nemnek. Nézzük, 
hogy nyilatkoznak ezen új nemről a legjelesebb malacologok, akiknek Brusina úr 
ezen csiga nemet elküldötte véleményadás végett. 
(238) 
